### Resumé

Udskiftning af vinduer og døre vedrører ejendommene Lotte Christoffersen 2-4-6-9-11, [adresse] 33-35-37-39 og [adresse] Vejle. Ejendommene indeholder i alt 66 almene ældreboliger.

Ejendommene er opført i 1938 og blev senest i perioden 1990-94 ombygget efter lov om almene boliger, hvor ejendommene blev gennemgribende renoveret og lejlighederne blev lagt sammen fra 4 til 2 på hver etage.

Under denne renovering blev vinduer og døre til altanerne skiftet til plastmodeller.

Boligerne er opført efter lov om almene boliger, og finansieringen af det samlede projekt sker ved et 30-årigt realkreditlån, som finansieres af beboerne via huslejen.

### Sagsfremstilling

Plast vinduer og døre til kældre skal skiftes, da de er slidte, og reservedele produceres ikke længere til reparationer. Derudover betyder en udskiftning til nye moderne 3-lags energi træ-aluvinduer og døre en øget komfort, herunder væsentlig støjreduktion, samt en energioptimering på grund en væsentlig bedre isolering i form af de nye vinduer og døre, samt ny isolering omkring disse.

Udbud af projektet er gennemført af Kommunale Ejendomme, og den samlede udgift for projektet er 6.670.000 kr. inkl. moms.

Gennemførelsen af projektet vil medføre en brutto lejestigning fra 390 til 446 kr. pr. måned, som delvist bliver udlignet af en reduktion af varmeforbruget i boligerne.

Lejere som modtager boligstøtte vil også få tilskud til den kommende lejestigning efter gældende regler. Der er tale om en individuel beregning afhængig af lejerens indkomst- og formueforhold.

Projektet udføres i efteråret 2025.

Høringssvar:

Centralt budget har ingen bemærkninger af bevillingsmæssig karakter

### Økonomi

|  |  |  |  |  |
| --- | --- | --- | --- | --- |
| Ny Anlægsbevilling  (i 1.000 kr.) | | | | |
| Udvalg | Stednr | Projekt | Udgift | Indtægt |
| ØU | 019.097 | Udskiftning vinduer og døre | 6.670 | 0 |
|  |  | Frejasgade, [adresse] og |  |  |
|  |  | Tønnesgade |  |  |
|  |  |  |  |  |
| Ændring af anlægsbevillinger i alt | | | 6.670 | 0 |

|  |  |  |  |  |  |  |  |
| --- | --- | --- | --- | --- | --- | --- | --- |
| Tillægsbevilling til rådighedsbeløb  (i 1.000 kr.) | | | | Budgetår | Konsekvenser i overslagsår | | |
| Udvalg | Stednr | Projekt | udg/indt | 2025 | 2026 | 2027 | 2028 |
| Tillægsbevilling: | | |  |  |  |  |  |
| ØU | 019.097 | Udskiftning vinduer og døre |  | 6.670 | 0 | 0 | 0 |
|  |  | Frejasgade, [adresse] og |  |  |  |  |  |
|  |  | Tønnesgade |  |  |  |  |  |
| Finansiering: | |  |  |  |  |  |  |
| ØU | HK 7/8 | Lånoptagelse |  | -6.670 | 0 | 0 | 0 |
|  |  |  |  |  |  |  |  |
| Tillægsbevilling netto i alt | | |  | 0 | 0 | 0 | 0 |
| Kassen (- = forbrug) | | |  | 0 | 0 | 0 | 0 |

|  |  |  |  |  |  |
| --- | --- | --- | --- | --- | --- |
| Tillægsbevilling til Drift  (i 1.000 kr.) | | Budgetår | Konsekvenser i overslagsår | | |
| Udvalg | Bevillingsområde | 2025 | 2026 | 2027 | 2028 og varigt |
| Tillægsbevilling: | |  |  |  |  |
| ØU | Udskiftning vinduer og døre | 0 | -331 | -331 | -331 |
|  | Frejasgade, [adresse] og |  |  |  |  |
|  | Tønnesgade |  |  |  |  |
|  |  |  |  |  |  |
| Finansiering: | |  |  |  |  |
| ØU | Afdrag kt. 8 | 0 | 145 | 147 | 149 |
| ØU | Renter/bidrag kt. 7 | 0 | 186 | 184 | 182 |
| Tillægsbevilling netto i alt | | 0 | 0 | 0 | 0 |
| Kassen (- = forbrug) | | 0 | 0 | 0 | 0 |

Sagen medfører, at der meddeles en anlægsbevilling på 6.670.000 kr., og der afsættes rådighedsbeløb på 6.670.000 kr. i 2025 til projektet. Udgiften lånefinansieres. Renter og afdrag betales af lejerne via huslejen.

### Klima og resiliensvurdering

Udskiftning af eksisterende plastvinduer er vigtig både af miljømæssige og klimasikringsmæssige årsager.

Plastvinduer har generelt en kortere levetid end fx træ/alu-vinduer og kan være vanskelige at reparere, hvilket medfører hyppigere udskiftning og dermed et større klimaaftryk over tid. Derudover er plast et olieprodukt, og produktionen af plastvinduer har et højt CO2-aftryk sammenlignet med mere bæredygtige materialer som træ og aluminium, der kan genanvendes i langt højere grad.

I forhold til klimasikring er det afgørende, at vinduerne er tætte og robuste over for ekstreme vejrforhold. De nuværende plastvinduer bliver ifølge erfaring sommetider oversvømmet, hvilket tyder på, at de ikke er tilstrækkeligt tætte eller korrekt monteret i forhold til nutidens klimaudfordringer – fx stigende nedbørsmængder og mere voldsomt vejr. Utætte eller dårligt fungerende vinduer kan medføre fugtskader, skimmelsvamp og øget energiforbrug til opvarmning og affugtning.

Derfor udskiftes hovedparten af vinduerne til nye, mere miljøvenlige træ/alu-vinduer, som har en længere levetid og bedre bæredygtighedsprofil. Disse materialer kombinerer fordelene ved lavt vedligehold og høj genanvendelighed og bidrager til en samlet reduktion af bygningens klimaaftryk.

Dog vil kældervinduerne blive udskiftet til nye plastvinduer, da denne løsning bedst kan modstå gentagne oversvømmelser og stålvandspres. Plast er her valgt af praktiske og klimasikringsmæssige hensyn, da det i kælderområder er mere modstandsdygtigt over for fugt og ikke nedbrydes på samme måde som træ.

Samlet set bidrager udskiftningen til et mere robust, energieffektivt og fremtidssikret bygningsmiljø med fokus på både bæredygtighed og funktionalitet.

### Sagens videre forløb

Sagen skal behandles af Økonomiudvalget og Byrådet.

### Historik

#### Velfærdsdirektøren indstiller, den 10. september 2025, punkt 82:

at Seniorudvalget anbefaler, at der hjemtages huslejefinansierede lån til projektet

at de bevillingsmæssige konsekvenser anbefales godkendt i Økonomiudvalget og Byrådet jf. bevillingsskemaer under afsnittet økonomi

#### Beslutning fra Seniorudvalget, den 10. september 2025, punkt 82:

Anbefalet

#### Beslutning fra Økonomiudvalget, den 22. september 2025, punkt 240:

Anbefales.

### Beslutning

Godkendt.

Fraværende: Klaus Henriksen

Fraværende: Simon Vestergaard

Fraværende: Bjarne Møller, i stedet mødte Jakob Bach